**หลักเกณฑ์การบริหารและพัฒนาทรัพยากรบุคคล**

องค์การบริหารส่วนตำบลบ้องตี้ ได้กำหนดหลักเกณฑ์สำหรับการบริหารและพัฒนาทรัพยากรบุคคล ซี่งเป็นกฎ ระเบียบ และข้อบังคับที่เกี่ยวข้อง ได้แก่ หลักเกณฑ์การสรรหาและคัดเลือกบุคลากร หลักเกณฑ์การบรรจุแต่งตั้งบุคลากร หลักเกณฑ์การพัฒนาบุคลากร หลักเกณฑ์การประเมินผลการปฏิบัติงาน หลักเกณฑ์การให้คุณให้โทษและการสร้างขวัญกำลังใจ โดยมีรายละเอียดดังนี้

**หลักเกณฑ์การสรรหาและคัดเลือกบุคลากร**

การประกาศสรรหาและการคัดเลือกบุคลากรขององค์การบริหารส่วนตำบลบ้องตี้ เป็นอำนาจของนายกองค์การบริหารส่วนตำบลบ้องตี้ ตามมาตรา 15 แห่งพระราชบัญญัติระเบียบบริหารงานส่วนบุคคลส่วนท้องถิ่น พ.ศ.2542 ลงวันที่ 18 พฤศจิกายน 2542 โดยผู้สมัครจะต้องมีคุณสมบัติและไม่มีคุณลักษณะต้องห้ามตามมาตรา 6 แห่งประกาศคณะกรรมการส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2545 ลงวันที่ 24 ตุลาคม 2545 และประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขการคัดเลือก การบรรจุแต่งตั้ง การโอน การย้าย การรับโอน การเลื่อนระดับและการเลื่อนขั้นเงินเดือนสำหรับพนักงานส่วนตำบล พ.ศ. 2544 ลงวันที่ 22 พฤศจิกายน 2544และที่แก้ไขเพิ่มเติม

**หลักเกณฑ์การบรรจุและแต่งตั้ง**

เพื่อให้การบริหารงานภายในขององค์การบริหารส่วนตำบลบ้องตี้ ดำเนินไปด้วยความเรียบร้อยมีประสิทธิภาพ และสอดคล้องกับบริบทการปฏิบัติงานในปัจจุบันขององค์การบริหารส่วนตำบลบ้องตี้และเป็นไปตามประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2545 ลงวันที่ 24 ตุลาคม 2545 ข้อ 109 ในการบรรจุและแต่งตั้งพนักงานส่วนตำบล

**หลักเกณฑ์การการพัฒนาบุคลากร**

ตามประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2545 ลงวันที่ 24 ตุลาคม 2545 หมวด 12 กิจการอันเกี่ยวกับการบริหารงานบุคล ส่วนที่ 3 การพัฒนาพนักงานส่วนตำบล ข้อ 275 วิธีการพัฒนาพนักงานส่วนตำบล ให้คณะกรรมการส่วนตำบล (ก.อบต.จังหวัด) ดำเนินเอง มอบหมายให้องค์การบริหารส่วนตำบล (ก.อบต.) ส่วนราชการ หรือ หน่วยงานอื่น โดยวิธีการใดวิธีการหนึ่งหรือหลายวิธีก็ได้ ตามความจำเป็นและเหมาะสม ดังนี้

1. การปฐมนิเทศ
2. การฝึกอบรม
3. การศึกษาหรือดูงาน
4. การประชุมเชิงปฏิบัติงานหรือการสัมมนา
5. การสอนงาน การให้คำปรึกษาหรือวิธีการอื่นที่เหมาะสม

**หลักเกณฑ์การประเมินผลการปฏิบัติงาน**

องค์การบริหารส่วนตำบลบ้องตี้ ได้ประกาศหลักเกณฑ์และวิธีการประเมินการปฏิบัติงานของพนักงานส่วนตำบลและพนักงานจ้าง ประจำปีงบประมาณ พ.ศ. 2563 ทุกรอบการประเมิน ตามประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ. 2558 ลงวันที่ 30 ธันวาคม 2558

**หลักเกณฑ์การให้คุณให้โทษและการสร้างขวัญกำลังใจ**

1. ตามพระราชบัญญัติระเบียบบริหารงานส่วนบุคคลส่วนท้องถิ่น พ.ศ.2542 ลงวันที่ 18 พฤศจิกายน

2542 มาตรา 35 เรื่อง การจ่ายเงินเดือน ประโยชน์ตอบแทนอื่นของพนักงานส่วนตำบลและพนักงานจ้าง

1. ตามประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับ

วินัยและการรักษาวินัยและการดำเนินการทางวินัย พ.ศ.2558 ลงวันที่ 30 ธันวาคม 2558

1. ประมวลจริยธรรมขององค์การบริหารส่วนตำบลบ้องตี้
2. การดูแลรักษาบุคลากรที่มีอยู่ให้มีสุขภาพกายและสุขภาพจิตแข็งแรงสมบูรณ์ เพื่อให้มีชีวิตที่ยืนยาว

และมีความสุข สามารถทำงานอยู่ได้จนครบเกษียณอายุราชการ ซึ่งต้องอาศัยกิจกรรมต่างๆในกบวนการบำรุงรักษาบุคลากร ได้แก่ การจ่ายค่าจ้างค่าตอบแทนและสวัสดิการ การส่งเสริมสุขภาพและอนามัย การดูแลรักษาสุขภาพอนามัยและการป้องกันอุบัติภัย เป็นต้น